laion/Wikipedia-Exotic huggingface dataset:
טושה

טושה (בצרפתית: Touché) הוא ביטוי צרפתי מתחום הסיף שהתרחב לשימוש בהקשרים חברתיים. בספורט הסיף הביטוי "טושה" משמש להכרזת ניצחון. בהקשר אישי וחברתי - שיחה, דיון, ויכוח - הביטוי משמש ל"ניצחון" של דובר מסוים או שבח לדברים שאמר. יש המייחסים ל"טושה" משמעות של "אחד-אפס" (1-0), הלקוחה גם היא מתחום הספורט. פירוש המילה בשפה הצרפתית (בהגייה צרפתית: [tuʃe]): "נגע". הכוונה היא ל"פגיעה" ישירה באחד המתחרים בסיף. לפעמים קשה לראות בקרבות הסיף אם אכן הייתה "פגיעה" ועל כן בעבר היה על הסייף "הפגוע" להכריז אם מתחרהו הצליח לגעת בו. יחד עם זאת, כאשר סייף היה מכריז על "פגיעה" ויריבו הטיל ספק אם קרתה, היריב היה יכול לומר "'פה דה טושה'" ("אין נגיעה". בהגייה צרפתית: [pɑ də tuʃe]), כדי לציין, שאת ה"פגיעה" הזו לא צריך לספור. היום יש שימוש במיכשור חשמלי המציין אם היה מגע. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
הר מק'קיי

הר מק'קיי (באנגלית: Mount McKay) הוא סיל מאפי המצוי בתחומי שמורת האומות הראשונות בקנדה, לחופה הצפון-מערבי של ימת סופיריור. הסיל הוא מחדר פלוטוני רדוד, ונוצר מחדירת מאגמה לסלעי הליתוספירה והתגבשותה לסלע פלוטוני. חלק מהסיל מכוסה על ידי סלעי פצלים. גובהו של הר מק'קיי מעל פני הים – 483 מטרים. הר מק'קיי נוצר בגעשיות שיצרה את מערכת ההעתקים המרכז-יבשתית בלוח הצפון-אמריקאי במהלך המזופרוטרוזואיקון, לפני 1,114.7±1.1 למ"ש. מק'קיי נמצא לאורך החוף הצפון-מערבי של ימת סופיריור. כ-26 ק"מ מזרחית לו, בדרומו של חצי האי סיבלי (Sibley), מצוי סיל נוסף – סליפינג ג'יאנט – היוצר הר שולחן. שני הסילים מצויים בתחום השילד הקנדי – המהווה את תשתית היבשת הצפון אמריקאית. בני האוג'יבווי (Ojibway) – אחד משבטי האומות הראשונות – ערכו טקסים קדושים בתחומי ההר וכינו אותו "הר הרעם" (Anemki-waucheu). על פי ההאגדה שכן על ההר "מקדש הרעם הגדול" – מקדשו של ננבוזו, הרוח הגדולה של מי הים העמוקים. מדיה וקבצים בנושא הר מק'קיי בוויקישיתוף גיל המחדר ערך זה הוא קצרמר בנושא גאוגרפיה של קנדה ובנושא הרים. אתם מוזמנים לתרום לוויקיפדיה ולהרחיב אותו.
נחל גלים

נַחַל גַּלִּים הוא נחל בהר הכרמל באזור הכרמל הגבוה. תחילתו ליד ומדרום לאוניברסיטת חיפה בחיפה ליד קו פרשת המים וכביש 672 בגובה של 400 מטרים מעל פני הים. הנחל הוא חלק מפארק הכרמל. הנחל זורם בתלילות על הצלע המערבית של הכרמל לכוון דרום מערב. בתחילת זרימתו מתחתר הנחל בשיפוע תלול בסלע הקירטון, ובחלקו העליון יוצר הנחל עמק רחב יחסית. נחל חוצה בדרכו דרך רכב המגיעה לשמורת חי בר. לאחר שהוא מתחבר ליובלו נחל כלח שנשפך אליו מכוון דרום מזרח, פונה הנחל מערבה ועובר בדרכו סלע קשה עם קירות המגיעים לגובה של 6–8 מטר, ויוצר בדרכו צנירים, מפלים וכוכים. גובה המפל הגבוה הוא כ-5 מטר. חלק זה של הנחל הוא בעל שיפוע מתון יחסית. בדרכו נשפכים אליו מדרום נחל דורים ונחל אורנית, ומצפון נחל נדר. הנחל עובר בדרכו בתוך שכונות המגורים של טירת כרמל ובחלקו המערבי בתחום העיר עתיד לקום פארק עירוני בשתי גדות הנחל. בהמשך נשפך לים התיכון מדרום לכפר גלים. חלקו העליון המזרחי של הנחל נקרא בערבית "אלוַאסְט" (התיכון), חלקו המערבי נקרא "אלעין" על שם עין קדם. מעל נקודת החיבור של נחל נדר לנחל גלים מתנשא מצוק גיר באורך 200 מטר ובגובה 10–15 מטר. במצוק מספר מערות, הגדולה שבהם היא "מערת אורנית" שאורכה 42 מטר והיא חוצה את המצוק. למערה שני פתחים והיא כוללת מספר אולמות. במערה נמצאו ממצאים ארכאולוגים מהתרבות המוסטרית והתקופה הכלקוליתית. המערה היא מקלט לעטלפי חרקים. אגן הניקוז של נחל גלים הוא כ-11 קמ"ר. אגן הנחל ויובליו הוכרזו כשמורת טבע והם חלק מפארק הכרמל. שטח של כ-6,500 דונם בתוך השמורה גודר בשנות השבעים לצורך יצירת החי בר בכרמל המשמש לרביית בעלי חיים שנכחדו מהכרמל. אזור שמורת נחל גלים נפגע בשרפה בכרמל שהתרחשה בשנת 1989. השיקום של השמורה נעשה כמעט ללא התערבות אדם. הצמחייה האופיינית בנחל הוא חורש ים תיכוני. על אדמת הרנדזינה צומחים אורן ירושלים, אלה ארצישראלית, ליבנה רפואי, בר זית בינוני, קטלב מצוי ועוד. ניתן לראות בנחל לוטם שעיר ולוטם מרווני. במפנה הצפוני של הנחל ובאזורים הלחים יותר צומחים כליל החורש, ער אציל ומורן החורש. בחודשים נובמבר 2000 - ינואר 2001 נערכה חפירת הצלה בגדה הצפונית של נחל גלים במרחק של כ-300 מטר ממזרח לטירת כרמל. במקום נמצאו שלוש אמות מים שהובילו מים מעין קדם שבנחל נדר אל הכפר טירה. האמה הקדומה ממנה נחפרו כ-30 מטר עשויה מאבני גוויל ומטויחת בטיח לבן. מעליה נמצאה אמה נוספת שנבנתה על מסד של אבני גזית ועליהם חוליות אבן. האמה השלישית נחפרה לאורך 115 מטר. היא בנויה בשיפולי המדרון. אמה זו נבנתה משתי שורות של אבני גיר כשביניהן נבנה צינור חרס. ממצא כלי החרס היה קטן ולא איפשר תיארוך של האמות. השערת החופרים היא שהאמות היו בשימוש מהתקופה הביזנטית ועד המאה ה-20, כאשר האמה השנייה הונחה מעל הראשונה, וכשאמה זו יצאה מכלל שימוש נבנתה אמה שלישית באותו תוואי. אמות אלה נסקרו על ידי אברהרד פון-מולינן שסקר את הכרמל ותיעד את ממצאיו בין השנים 1908-1907. במקום נמצאו גם מחצבה, מערות קבורה ובריכת מים. "נחל גלים" מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001 עמ' 161–162 "נחל גלים העילי", מנחם מרקוס, הר הכרמל סקר נוף ומסלולי טיול, רשות שמורות הטבע, 1997, עמ' 48 מדיה וקבצים בנושא נחל גלים בוויקישיתוף שווייצריה הקטנה: נחלי כלח ונחל גלים, באתר טיולי, 15 ביוני 2018 מסלול טיול נחל כלח תחתון - נחל גלים עליון במנהלת הטיולים תמונות מנחל גלים טירת כרמל ב' אורית סגל, חדשות ארכאולוגיות גיליון 118, 19 בנובמבר 2006
Obscured by Clouds

Obscured by Clouds (בעברית: מוסתר על ידי עננים) הוא אלבום האולפן השביעי של להקת פינק פלויד המבוסס על הפסקול שלהם לסרט הצרפתי "העמק". התקליט יצא לאור בבריטניה ב־2 ביוני 1972, ולאחר מכן גם בארצות הברית, ב־15 ביוני. האלבום הגיע עד למקום ה-6 במצעד האלבומים הבריטי, וכן למקום ה־46 במצעד האלבומים האמריקאי. האלבום הגיע למעמד של אלבום זהב במרץ 1994. בשנת 1986, האלבום יצא לאור על תקליטור. גרסת רימסטר (עיבוד מחדש) של האלבום יצא לאור בבריטניה במרץ 1996, ובאוגוסט של אותה שנה בארצות הברית. "Obscured By Clouds" (ווטרס, גילמור) (3:03) "When You're In" (2:30) (מייסון, גילמור, רייט, ווטרס) "Burning Bridges" (ווטרס, רייט) (3:29) "The Gold It's In The..." (ווטרס, גילמור) (3:07) "Wot's... Uh The Deal" (ווטרס, גילמור) (5:08) "Mudmen" (גילמור, רייט) (4:20) "Childhood's End" (גילמור) (4:33) "Free Four" (ווטרס) (4:15) "Stay" (ווטרס, רייט) (4:05) "Absolutely Curtains" (מייסון, גילמור, רייט, ווטרס) (5:52) דייוויד גילמור - גיטרות, שירה, VCS3 רוג'ר ווטרס - גיטרה-בס, שירה, VCS3 ניק מייסון - תופים, כלי הקשה ריצ'רד רייט - קלידים, שירה, VCS3 משתתפים נוספים: היפנוסיס - עטיפת האלבום מידע על האלבום Obscured by Clouds באתר MusicBrainz מידע על האלבום Obscured by Clouds באתר AllMusic האלבום Obscured by Clouds באתר Discogs האלבום Obscured by Clouds באתר ספוטיפיי טריוויה על האלבום
נמל התעופה הבין-לאומי וילנה

נמל התעופה הבינלאומי וילנה (ליטאית Vilniaus oro uostas) הוא נמל התעופה האזרחי הגדול ביותר בליטא. הנמל ממוקם כ-5.9 ק"מ דרומית לעיר וילנה, בירת ליטא ומשרת כ-5 מיליון נוסעים בשנה, עם טיסות לכ-50 יעדים ב-25 מדינות אירופה והמזרח התיכון. נמל התעופה משמש כבסיס עבור החברות אייר בלטיק, וויזאייר וריינאייר. חברות הלואו-קוסט וויזאייר וריינאייר מפעילות מספר טיסות שבועיות מהשדה לנמל התעופה בן-גוריון בישראל. נמל התעופה בווילנה הוא נמל התעופה האזרחי הגדול ביותר מבין ארבעת נמלי התעופה שפועלים בליטא, ועוברת בו כמות הנוסעים הגדול ביותר. הנמל נמצא באחזקת ממשלת ליטא. הנמל נבנה בתחילה כשדה תעופה צבאי בשנת 1932, והטרמינל המקורי שנבנה בו לא שרד עם השנים ונהרס. פעולתו האזרחית חודשה ב-1944. הטרמינל הייחודי של נמל התעופה נבנה בשנות ה-50 ומיועד לתנועה של עד 20 מטוסים. הוא בנוי בצורה ייחודית הכוללת מבחוץ פסלי חיילים וטייסים, ומבפנים תקרתו מעוטרת בפרחים, עלי דפנה, כוכבים ועד לא מזמן סמל הפטיש והמגל של התקופה הסובייטית. בניית המבנה החלה בשנת 1949 והסתיימה ב-1954. הטיסה הראשונה שיצאה מהנמל הייתה לכיוון מוסקבה. משנת 1993 משמש הטרמינל רק לנוסעים המגיעים אל הנמל. לאחרונה שופץ הנמל וכתוצאה מכך הוגדל שטח הטרמינל, שופרה והוגברה בו האבטחה, נוספו לו שישה גשרי עלייה למטוסים, חנויות ומסעדות ונפתח בו אזור V.I.P. ב-12 בספטמבר 2007, במהלך טיסת סקנדינביאן איירליינס 2748 מקופנהגן במטוס מסוג דאש 8, התגלתה בעיה בפתיחת גלגלי המטוס. לקראת נחיתה בנמל נאלץ המטוס לנחות ללא גלגל ימני. כל הנוסעים ואנשי הצוות יצאו ללא פגע. מדיה וקבצים בנושא נמל התעופה הבינלאומי וילנה בוויקישיתוף אתר האינטרנט הרשמי של נמל התעופה הבין-לאומי וילנה נמל התעופה הבין-לאומי וילנה, ברשת החברתית פייסבוק נמל התעופה הבין-לאומי וילנה, ברשת החברתית אינסטגרם VNO, www.ltou.lt (באנגלית)
בריאן מקפדן

בריאן ניקולאס מקפדן (באנגלית: Brian Nicholas McFadden; נולד ב-12 באפריל 1980) הוא זמר אירי שהתפרסם בזכות חברותו בלהקת וסטלייף. מקפדן נולד בעיר דבלין שבאירלנד. הוא עבד כמאבטח במקדונלד'ס ומארח בבינגו לפני שהצטרף ללהקת "וסטלייף". תחומי התעניינות של מקפדן היו תמיד: שירה, ריקוד וכדורגל. בנעוריו הוא הופיע בתוכנית טלוויזיה אירית שנקראה "Finbar's Class". ב-1998, הקים מקפדן עם עוד שני חברים להקת פופ וR&B אשר נקראה "Cartel". הלהקה הופיעה בפאבים ברחבי דבלין. ביולי 1998, הוקמה "וסטלייף", ותפקידו של מקפדן בלהקה היה סולן משני. ב-2003, הוא הפך לסולן הראשי בלהקה, וב-9 במרץ 2004 הוא עזב את הלהקה כדי לעבוד על אלבום סולו. ביולי 2004, הוחתם בחברת התקליטים "Sony BMG". בספטמבר הוא הוציא את סינגל הבכורה שלו "Real To Me", שנכנס מיד למקום הראשון במצעד הבריטי באותו שבוע. אלבום הבכורה שלו, "Irish Son", יצא ב-29 בנובמבר 2004. הסינגל השני, "Irish Son", יצא גם הוא בנובמבר והגיע למקום השישי במצעדים הבריטים. הסינגל השלישי, "Almost Here", הוא דואט שבוצע עם דלתא גודרם. הסינגל הגיע למקום השלישי במצעדי בריטניה ולמקום הראשון במצעדי אוסטרליה. ב-2005, יצא מקפדן לסיבוב הופעות עם גודרם. ב-22 במרץ 2007, הפסיקה חברת התקליטים " Sony BMG" את שיתוף הפעולה שלה עם מקפדן לאחר שהתאכזבה מהמכירות של האלבום, ומהכשלות של הסינגל האחרון מהאלבום, " Demons". ב-20 באפריל 2007, הוציא מקפדן את הסינגל "Like Only a Woman Can" אשר עתיד להופיע באלבום הסולו השני שלו. הסינגל הגיע למקום הראשון במצעד הסינגלי האירי. ב-5 בינואר 2002, נישא מקפדן לקרי קטונה, חברה לשעבר בלהקת הנשים אטומיק קיטן. ירח הדבש של הזוג היה במאוריציוס. לזוג שתי בנות: מולי (נולדה ב-2001) ולילי-סו (נולדה ב-2003). ב-2002, נבחר מקפדן ל"אבא המפורסם של השנה", וקרי נבחרה ל"אמא המפורסמת של השנה" ב-2002 וב-2004. בספטמבר 2004, הודיעו בני הזוג על פרידתם, ובדצמבר 2006 הסתיים תהליך הגירושים של השניים. ב-2004, החל מקפדן לצאת עם הזמרת האוסטרלית דלתא גודרם, וב-29 בנובמבר 2007, הודיע מקפדן כי הם מתארסים. בני הזוג נפרדו במאי 2010. מקפדן מתגורר כיום בלונדון שבאנגליה. מדיה וקבצים בנושא בריאן מקפדן בוויקישיתוף אתר האינטרנט הרשמי של בריאן מקפדן (באנגלית) בריאן מקפדן, ברשת החברתית פייסבוק בריאן מקפדן, ברשת החברתית אקס (טוויטר) בריאן מקפדן, ברשת החברתית אינסטגרם בריאן מקפדן, במסד הנתונים הקולנועיים IMDb (באנגלית) בריאן מקפדן, באתר AllMusic (באנגלית) בריאן מקפדן, באתר MusicBrainz (באנגלית) בריאן מקפדן, באתר Yandex.Music (ברוסית) בריאן מקפדן, באתר Discogs (באנגלית) בריאן מקפדן, באתר Songkick (באנגלית) בריאן מקפדן, באתר Genius בריאן מקפדן, באתר בילבורד (באנגלית)
ספריית אלגרו

אלגרו היא ספריית תוכנה חופשית לפיתוח משחקי וידאו. הספרייה תומכת בגרפיקה שני ממדים, במניפולציית תמונה, בפלט טקסט, פלט שמע, פלט מוזיקה (midi), קלט וטיימרים, וכן רוטינות נוספות לאריטמטיקת מטריצות נקודה צפה, מחרוזות unicode, גישה לקובצי מערכת, מניפולציה של קבצים, קובצי נתונים וכן גרפיקה תלת־ממדית (מוגבלת תוכנה). החל מגרסה 4.0, תוכנות המשתמשות בספרייה עובדות בסביבת חלונות, BeOS, ‏Mac OS X, ומגוון מערכות מבוססות יוניקס (עם או בלי X11, אשר מפשיטות את ה-API שלהן לתוך ממשק נייד בודד. ישנו גם פוטרל בלתי תלוי של אלגרו על AmigaOS 4. הספרייה כתובה בשפת C, ומיועדת לעבודה גם ב C++. הספרייה מגיעה עם תיעוד נרחב ודוגמאות רבות. קהילת משתמשי אלגרו תרמו מספר תוספים לספרייה לניהול אפשרויות כגון גלילה במפות אריחים, יבוא ויצוא למספר פורמטים של קבצים (לדוגמה, GIF, ‏PNG, ‏JPEG, ‏Ogg‏, MP3, ‏IT, ‏S3M,‏ XM Musci, פונט TIF, ועוד). ישנה גם אפשרות לקישור עם שפות אחרות כמו פייתון, ‏Perl, ‏#C ועוד. על ידי שימוש בספריית AllegroGL, ניתן לעבוד באלגרו בצימוד עם OpenGL ובכך להרחיב את יכולות הספרייה גם לחומרה. מקור השם Allegro הוא "Atari Low-Level Game Routines", והיא נוסדה על ידי שון הרגריבס עבור Atari ST בתחילת שנות ה-90. ציור וקטורים פיקסל, קווים, מלבנים, עיגולים, אליפסה, קשת, Bezier splines. מילוי צורות עם או בלי תבנית. מצולע (פוליגונים), שטוחים, גורארד, טקסטורה (3D) ושקיפות. ספרייטים: ספרייטים מהודרים ומכווצים עם מסיכות. בליטינג, סיבוב, מתיחה, הנחתה ערבוב אלפא, והצללת גורארד. תמיכה טבעית בקבצים מסוג BMP, LBM, PCX ו-TGA (וכן סוגים נוספים בעזרת התוספים לספרייה). צבע: לוח צבעים, קריאה, כתיבתה והמרה. המרה בין RGA ל-HSV. טקסט: תמיכה במספר סוגי קידוד והמרה (UTF-8 כברירת מחדל). גופני מפת סיביות (Bitmap), לצביעה יישור והוספת מסיכות. שונות: ציור ישירות על המסך או על תמונת סיביות בכל גודל הנמצאת בזיכרון. גלילת חומרה ובאפר משולש (כאשר נדרש), מסך mode-X split. פונקציות להנפשה בפורמט FLI/FLC. תוכנות שמשתמשות בספריה: אייסי טאוור LiquidWars rafkill אתר האינטרנט הרשמי של ספריית אלגרו אתר אלגרו
פרס גלובוס הזהב לשחקן הטוב ביותר - סרט דרמה

פרס גלובוס הזהב לשחקן הטוב ביותר - סרט דרמה (באנגלית: Golden Globe Award for Best Actor – Motion Picture Drama) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקן הטוב ביותר בסרט דרמה. הפרס נחשב לאחד המנבאים המדויקים ביותר לפרס אוסקר. כשנוסד הטקס, הקטגוריה הנוכחית נקראה השחקן הטוב ביותר בסרט קולנוע. אך קטגוריה זו פוצלה לשנים: השחקן הטוב ביותר - סרט דרמה והשחקן הטוב ביותר - סרט קומדיה או מוזיקלי. ב-2005, שונה שמה של הקטגוריה לההופעה הטובה ביותר של שחקן - סרט דרמה. נכון ל-2011, השחקנים שזכו הכי הרבה פעמים בפרס היו טום הנקס וג'ק ניקולסון שכל אחד מהם זכה שלוש פעמים. אל פצ'ינו מחזיק במספר הפעמים הגבוה ביותר ששחקן היו מועמד לפרס עם 10 מועמדויות. פול ניומן מחזיק במספר הפעמים הגבוה ביותר ששחקן היה מועמד לפרס אך לא זכה עם 6 מועמדויות. נכון ל-2011, 48 פעמים זכו שחקנים ממוצא אמריקאי (כולל שחקנים בעלות אזרחות כפולה, כמו פול לוקאס). אחריהן זכו 13 פעמים שחקנים ממוצא בריטי, ושלושה שחקנים ממוצא אירי. בסך הכול, רק שחקן אחד ששיחק בסרט שאינו דובר אנגלית התמודד לפרס; מרצ'לו מסטרויאני בסרט האיטלקי "יום מיוחד" (1978). מתוך 68 השחקנים שזכו בפרס עד היום (מרס 2011), 44 מהם זכו לאחר מכן גם בפרס אוסקר לשחקן הטוב ביותר שהוענק באותה שנה. "" מסמל כי השחקן זכה בפרס אוסקר לשחקן הטוב ביותר. "*" מסמן כי השחקן היה מועמד לפרס אוסקר לשחקן הטוב ביותר. פרס אוסקר לשחקן הטוב ביותר אתר האינטרנט הרשמי של פרס גלובוס הזהב לשחקן הטוב ביותר - סרט דרמה (באנגלית) אתר טקס גלובוס הזהב (באנגלית) פרס גלובוס הזהב במסד הנתונים IMDb (באנגלית)
מריה שניידר

מריה שניידר (Maria Schneider;‏ 27 במרץ 1952 - 3 בפברואר 2011) הייתה שחקנית קולנוע צרפתייה. נודעה בעיקר כאשר גילמה את דמותה של ג'ין, לצד מרלון ברנדו, בסרט "הטנגו האחרון בפריז" (1972). שניידר נולדה בשם מריה-הלן ז'לן. היא בתם של השחקן הצרפתי דניאל ז'לן (אנ') ושל מארי-כריסטין שניידר, ממוצא רומני, בעלת חנות ספרים בפריז. שניידר הופיעה בגיל 19 בסרט "הטנגו האחרון בפריז" במספר סצנות עירום ומין, שעוררו מחלוקת בתקופה שבה הוקרן הסרט. בעקבות הופעתה זו הפכה לסמל סקס, אך מאז לא הופיעה עוד בסצנות מין. בריאיון ל"דיילי מייל" בשנת 2007 אמרה שניידר כי בצילומי סצנת המין האנאלי בסרט אכן הרגישה כאילו ברנדו אנס אותה, הביעה חרטה על השתתפותה בסרט, וטענה כי חייה נהרסו מאז. בשנת 2016 דלף לרשת האינטרנט קטע וידאו משנת 2013 בו הודה במאי הסרט, ברנרדו ברטולוצ'י, כי השחקן מרלון ברנדו והוא תכננו את השימוש בחמאה כחומר סיכה בסצנת הסקס האנאלי ללא ידיעתה של שניידר, כדי שתגובתה תהיה אותנטית. בהמשך שיחקה בסרט "זהות גנובה" (1975) לצד ג'ק ניקולסון, ובמספר סרטים צרפתיים נוספים. ב-1974 סיפרה שניידר כי נטייתה המינית היא ביסקסואלית. ב-1976 הפסיקה את צילומיה לסרט "קליגולה" ואושפזה בבית חולים לחולי נפש ברומא עם המאהבת שלה; בעקבות זאת הופסקה עבודתה בסרט. במהלך שנות ה-70 עברה גם התמכרויות לסמים, נטילת מנת יתר של סמים וניסיון התאבדות, אך היא התאוששה בשנות ה-80. בשנות ה-90 וה-2000 שיחקה שניידר בתפקידי משנה בסרטים כגון "ג'יין אייר" (1996) ובמספר סרטים צרפתיים, סדרות וסרטי טלוויזיה. הסרט האחרון בו הופיעה היה "ג'יגולו צרפתי" (2008), לצד נטלי ביי. שניידר נפטרה ב-3 בפברואר 2011 ממחלת הסרטן. מדיה וקבצים בנושא מריה שניידר בוויקישיתוף מריה שניידר, במסד הנתונים הקולנועיים IMDb (באנגלית) מריה שניידר, באתר AllMovie (באנגלית) מריה שניידר, באתר Rotten Tomatoes (באנגלית) מריה שניידר, במסד הנתונים הקולנועיים KinoPoisk (ברוסית) מריה שניידר, באתר Discogs (באנגלית) ריאיון עם שניידר, 19 ביולי 2007, אתר Mail Online (באנגלית) מריה שניידר, באתר "Find a Grave" (באנגלית) עמי פרידמן, במאי "הטנגו האחרון בפריז" הודה: סצינת הסקס המפורסמת היא למעשה אונס, באתר ynet, 3 בדצמבר 2016 מאיר שניצר, השחקנית מריה שניידר מתה מסרטן, 3 בפברואר 2011, אתר nrg
השחקן השישי של העונה ב-NBA

פרס השחקן השישי המצטיין של העונה (באנגלית: NBA Sixth Man of the Year Award) הוא פרס שנתי מטעם ליגת ה-NBA המחולק מאז עונת 1982/1983 לשחקן שתרם הכי הרבה לקבוצתו כאשר הוא איננו פותח בחמישייה. הזוכה נבחר על ידי פאנל של כתבים ושדרני ספורט מקנדה ומארצות הברית. אפשרי ששחקן שפתח בחמישייה יכלל בקטגוריה, אך חובה עליו שפתח על הספסל יותר פעמים מאשר בחמישייה. מאז החלה הליגה בחלוקת הפרס הוא ניתן ל-27 שחקנים שונים. ג'מאל קרופורד ולו ויליאמס הם היחידים שזכו בתואר שלוש פעמים. קווין מקהייל, ריקי פירס ודטלף שרמפף זכו בפרס פעמיים. לפיניקס סאנס היו ארבעה זוכים בפרס ולבוסטון סלטיקס, לדאלאס מאבריקס וללוס אנג'לס קליפרס שלושה. ביל וולטון וג'יימס הארדן הם היחידים שזכו גם בתואר ה-MVP של העונה הסדירה. מאנו ג'ינובילי, ליאנדרו ברבוזה, טוני קוקוץ', דטלף שרמפף ובן גורדון הם היחידים שזכו בפרס ולא נולדו בארצות הברית. החל מעונת 2023/2024, על השחקנים להופיע לפחות ב-65 משחקים כדי להיות זכאים לרוב פרסי העונה הסדירה, ביניהם גם פרס השחקן השישי המצטיין. ההשתתפות במשחק נחשבת החל מ-20 דקות משחק אישיות. עם זאת, כאשר ישנם שני משחקים בהם הופיע השחקן במשך לפחות 15 דקות, הם יכולים להיכלל בספירת 65 המשחקים. החרגות נוספות קיימות גם לשחקנים הסובלים מפציעות סיום עונה ששיחקו לפחות 62 משחקים, ולשחקנים שהושפעו מ"נסיבות בחוסר תום לב". השחקן השישי המצטיין של העונה זוכה בגביע ג'ון האבליצ'ק, אשר נקרא כך מאז עונת 2022/2023 על שמו של שחקן העבר, בעל 8 האליפויות, שבשנותיו הראשונות בליגה חולל מהפכה בתפקיד "האיש השישי". פרס השחקן השישי באתר NBA.com רשימת הזוכים באתר Basketball-reference מריחואנה מחוץ לרשימת החומרים האסורים: ה-NBA בדרך להסכם חדש, באתר ישראל היום, 1 באפריל 2023 ‏ב-NBA הודיעו: פרס ה-MVP ייקרא על שמו של מייקל ג'ורדן, באתר ספורט1, 13 בדצמבר 2022
גדיעת קרניים

גדיעת קרניים היא פעולה המתבצעת בפרות במשקי הבית בעולם. גדיעת הקרניים מתבצעת על מנת למנוע מהפרה לגרום לנזק[דרוש מקור] לפרה אחרת, לחקלאי המגדל אותה או לעצמה בתוך מכלאות וחצרות, שם היא עלולה להיפגע כתוצאה מחיכוך בברזל, שער, גדר וכדומה. גדיעת הקרניים מתבצעת בכמה שיטות: משחה - חומר כימי אשר נמרח על בסיס הקרניים הפוטנציאליות, בגיל כשבוע ומונעת את צמיחת הקרניים. שיטה זו היא המומלצת על ידי ארגוני צער בעלי חיים, מכיוון שאינה כרוכה בסבל מיותר מעבר לנדרש. אך העגל סובל מכוויות למשך מספר ימים נוספים. ומגלה אי שקט. מכשיר מצית - מכשיר זה, הנראה כמו מצית גדול עגול, יוצר כוויה בשורש הקרן. הכווייה מכאיבה, אך לאחר מספר דקות העגל חוזר לעצמו. למרות הכאב החד שנוצר כתוצאה משימוש בשיטה זו, יש הטוענים כי מכיוון שהיא מהירה יותר, עדיף להשתמש בה לטובת העגל שמשך סבלו מתקצר משמעותית. על פי חוקי צער בעלי חיים, בארץ ובעולם - יש לאלחש את אזור הקרניים לפני ביצוע הגדיעה. הגדיעה נעשית בדרך כלל על ידי וטרינר או אדם מקצועי אחר אשר הוכשר לכך. התהליך מתבצע בדרך כלל באביב או בסתיו, כאשר אין זבובים בשפע. צריבה, היא תהליך של הריגת טבעת צמיחת הקרן באמצעות חום, תהליך זה מתבצע כאשר העגל הוא צעיר מאוד, לא יותר מ-3 או 4 שבועות. בזמן הזה, הקרניים קטנות מאוד, ולא הספיקו לגדול או להתחבר לגולגולת. ככל שהצריבה נעשית מוקדם יותר, כך גם הכאב של העגל קטן. צריבת הקרן נעשית בדרך כלל באמצעות מוט ברזל מלובן. ניתן גם להשתמש בסכין מעוקלת כדי לחתוך את הקרן אם העגל לא עבר את גיל החודש. זהו תהליך פשוט, שמסיר את הקרן לגמרי, ובנוסף גם את טבעת הצמיחה שלה. עבור עגלים מבוגרים, בדרך כלל מתחת לגיל 8 חודשים, הקרן התחילה לגדול ולהתחבר לגולגולת ואז אפשר להשתמש בקטר או מסור. ללא הרדמה, ללא אחריות משפטית. על פסק-הדין בעניין גדיעת קרני פרות מתוך אתר אנימלס מדיה וקבצים בנושא גדיעת קרניים בוויקישיתוף
הארט

האם התכוונתם ל... הארט – אי השייך לרובע ברונקס הארט (להקה) – להקת רוק אמריקנית גביע הארט – גביע ה-MVP של ליגת ה-NHL הארט (Hart) הוא שם משפחה שמקורו באנגלית ומשמעותו אייל: אואן הארט – מתאבק קנדי איאן הארט – שחקן אנגלי באזיל לידל הארט – היסטוריון צבאי ואסטרטג בריטי ברט הארט – מתאבק קנדי ג'ו הארט – כדורגלן אנגלי ה.ל.א. הארט – פילוסוף של המשפט לורנץ הארט – פזמונאי יהודי אמריקאי ליבי הארט – זמרת רוק אנד רול ובלוז ממוצא יהודי-אמריקאי מוס הארט – מחזאי ובמאי תיאטרון יהודי-אמריקאי מירנדה הארט – שחקנית וקומיקאית אנגלייה מיסיסיפי ג'ון הארט – זמר-יוצר וגיטריסט בלוז אליקים הארט – רב ופילוסוף יהודי־אנגלי כריסטינה הארט (אנ') – מפיקה, במאית, מחזאית ושחקנית-עבר אמריקאית הרט הארטס לב (פירושונים)
בן יצחק

האם התכוונתם ל... אנשים ששם משפחתם בן יצחק אברהם בן יצחק – משורר עברי אלחנן בן יצחק – פייטן ופרשן מבעלי התוספות אליעזר הגדול בן יצחק – מחכמי אשכנז ברוך בן יצחק אבן אלבאליה תלמידו של הרי"ף ברוך בן יצחק – אחד מבעלי התוספות, מחבר "ספר התרומה" ברוך בן יצחק מיטרני – מראשוני מחיי השפה העברית ברוך בן יצחק (מוזיקאי) – חבר להקת רוקפור גונן בן יצחק – איש שב"כ לשעבר, עורך דין ופעיל חברתי יצחק בן יצחק – שופט כדורגל ישראלי עוזי בן יצחק – תת-אלוף בצה"ל שלמה בן יצחק (רש"י) - מגדולי מפרשי התנ"ך והתלמוד שמעון בן יצחק – רב, מקובל ופייטן אחר פרס מוזיאון ישראל לאיור ספר ילדים על שם בן-יצחק – פרס על שם המשורר אברהם בן יצחק המוענק אחת לשנתיים על ידי אגף הנוער במוזיאון ישראל לאיור ספרי ילדים יצחק (פירושונים) איצקוביץ' (פירושונים)
ח'ירבת ג'ומג'ום

ח'ירבת ג'ומג'ום הוא אתר יישוב עתיק הממוקם במורדות המערביים של גוש עציון, בקצה שלוחת ההר של משואות יצחק הישנה, כקילומטר מצפון ליישוב בת עין. השם ג'ומג'ום הוא תרגום ערבי של גולגולת, וניתן לחורבה בגלל צורת הסלעים בצידה הדרום-מזרחי המזכירה מעט מעט צורת גולגולת. החורבה ממוקמת ברצועת המצלעות המערביים של הרי יהודה, ומנצלת היטב את הטופוגרפיה המצוקית. מהחורבה תצפית למרחקים. האתר נסקר בעבר על ידי דוד עמית ובועז זיסו. בסקר תועדו בין השאר מאגרי מים מרשימים, מקוואות טהרה, מערת קבורה ושברי גלוסקמות אבן, המלמדים על קיומו של יישוב יהודי באתר בשלהי תקופת הבית השני ובימי מרד בר-כוכבא. כמו כן התגלו חרסים המעידים על המשך קיומו של האתר בתקופה הביזנטית. בית ספר שדה כפר עציון יזם שתי עונות חפירה באתר בשנים 2005 ו-2008. עונת 2005 נוהלה על ידי אחיה הכהן-תבור. עונת 2008 נוהלה על ידי ערן מאיר ובועז זיסו. בעונה זו נחפר חלק ממבנה מן התקופה הממלוכית ושני מקוואות טהרה הממוקמים בראש הגבעה. המבנה מבטל כניסה אל מערכת של חללים תת-קרקעיים קדומים יותר. בשטח החפירה שבאוכף שלמרגלות הגבעה נתגלו שרידי בית יוצר וחרסים רבים מן התקופה הרומית המאוחרת והביזנטית. מדיה וקבצים בנושא ח'ירבת ג'ומג'ום בוויקישיתוף דוד עמית, בועז זיסו, יישובים יהודים מתקופת הבית השני בגוש עציון: ח'רבת ג'ומג'ום, באתר בית ספר שדה כפר עציון ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
מיכאל בורט

מיכאל בּוּרְט (Burt; נולד ב-2 באוקטובר 1937) הוא אדריכל ישראלי, פרופסור אמריטוס בפקולטה לאדריכלות בטכניון. מיכאל בורט נולד באוקראינה בשנת 1937. בשנת 1948 עלה במסגרת עליית הנוער לישראל. התגורר עם משפחתו בחיפה. בצה"ל שירת בחטיבת גולני. במלחמת ששת הימים שירת במילואים כמפקד מחלקה בפלוגת חרמ"ש, וזכה בעיטור המופת על תפקודו. במלחמת יום הכיפורים שימש קצין תצפית קדמי שהתלווה לפלוגת חרמ"ש ולחם עימה בחזית הדרום. הוא עוטר פעם נוספת בעיטור המופת, נפצע ואושפז במשך שלושה חודשים. בורט הוא אחד משני האנשים היחידים ששמותיהם פורסמו, שזכו פעמיים בעיטור המופת, לצידו של שלמה הגני. בשנת 1963 קיבל תואר ראשון באדריכלות מהטכניון, ובשנת 1967 קיבל תואר דוקטור מהטכניון. משנת 1963 נמנה עם סגל הפקולטה לארכיטקטורה ובינוי ערים של הטכניון. בשנים 1977–1979 ו-1989–1993 כיהן כדיקן הפקולטה. בשנת 2006 פרש לגמלאות והוא פרופסור אמריטוס. נמנה עם המתכננים הראשונים במיזם נתיבי איילון, ותכנן את מחלף ארלוזורוב. תכנן את גשר בר יהודה בתל אביב ביחד עם פרופסור דוד יצחקי, לאחר שהצעתם זכתה במקום הראשון בתחרות על תכנון הגשר. קידם יוזמה להקמת איים מלאכותיים מול חופי ישראל, כפתרון למצוקת הדיור. בורט זכה בפרס רוקח של עיריית תל אביב-יפו על עיצוב גשר. בורט מתגורר בשכונת כרמליה בחיפה. הוא נשוי לתמרה ולהם שלושה ילדים. אתר האינטרנט הרשמי של מיכאל בורט ארי ליבסקר, אי ירוק בים, באתר כלכליסט, 31 בינואר 2011 עיטור המופת למיכאל בורט במלחמת ששת הימים עיטור המופת למיכאל בורט במלחמת יום הכיפורים מיכאל בורט, ‏על חזון האיים המלאכותיים בחופי ישראל, באתר הערוץ האקדמי עמי סלנט, מיכאל בורט, פעמיים עיטור המופת, באתר חיים של אחרים, 14 באוקטובר 2019 מידע על מיכאל בורט בקטלוג הספרייה הלאומית מיכאל בורט, דף שער בספרייה הלאומית דיקנים וראשי מחלקות חדשים בטכניון, מעריב, 16 בינואר 1979 כך ייראה הגשר החדש על הירקון, מעריב, 8 ביוני 1964